b'\n_START_ARTICLE_\nAkihiko Hoshide\n_START_SECTION_\nPersonal na buhay\n_START_PARAGRAPH_\nSiya ay ipinanganak noong 1968 sa\xc2\xa0Setagaya, Tokyo, Japan, ngunit lumaki sa\xc2\xa0New Jersey, Estados Unidos.\n_START_SECTION_\nEdukasyon\n_START_PARAGRAPH_\nNakatanggap siya ng\xc2\xa0International Baccalaureate Diploma mula sa\xc2\xa0United World College of South East Asia noong 1987, isang Bachelor\xe2\x80\x99s degree sa\xc2\xa0Mechanical Engineering mula sa\xc2\xa0Keio University noong 1992, at isang Master of Science degree in Aerospace Engineering mula sa\xc2\xa0University of Houston Cullen College of Engineering noong 1997.\n_START_SECTION_\nKaranasan\n_START_PARAGRAPH_\nPumasok siya sa National Space Development Agency of Japan (NASDA) noong 1992 at nagtrabaho sa pagpapaunlad ng H-II launch vehicle nang dalawang taon. Mula 1994 hanggang 1999, siya ay naging astronaut support engineer para sa NASDA Astronaut Office, tinaguyod ang pagpapaunlad ng astronaut training program at sinuportahan si astronaut Koichi Wakata sa pagsasanay at misyon nito sa STS-72.\n_START_SECTION_\nKarera bilang astronaut\n_START_PARAGRAPH_\nNoong Pebrero 1999, si Hoshide ay pinili ng NASDA (JAXA ngayon) bilang isa sa tatlong Hapon na kandidatong Hapon para sa International Space Station (ISS). Nagsimula ang kanyang\xc2\xa0ISS Astronaut Basic Training program noong Abril 1999 and at naging sertipikadong astronaut noong Enero 2001. Simula\xc2\xa0Abril 2001, sumali siya sa ISS Advanced Training, pati na rin sa pagtataguyod ng pag-unlad ng hardware at operasyon ng Japanese Experiment Module Kib\xc5\x8d at ng\xc2\xa0H-II Transfer Vehicle (HTV)._NEWLINE_Noong Mayo 2004, natapos niya ang Soyuz-TMA Flight Engineer-1 training sa\xc2\xa0Yuri Gagarin Cosmonaut Training Center sa Star City, Russia at pagkaraan ay lumipat sa Johnson Space Center. Natapos niya ang\xc2\xa0NASA Astronaut Candidate Training at itinalaga bilang tripulante ng STS-124, ang pangalawa sa tatlong lipad na magdadala ng component sa\xc2\xa0International Space Station upang matapos ang laboratoryong\xc2\xa0Kib\xc5\x8d\xc2\xa0ng Japan noong Mayo 2008._NEWLINE_Pagkaraang matagumpay na makabalik sa Daigdig pagkaraan ng misyong STS-124, ginamit ni Hoshide ang kanyang oras sa pakikipag-usap sa mga mag-aaral tungkol sa kanyang misyon. Binisita niya ang ilang paaralan gaya ng\xc2\xa0\xc2\xa0Assumption St. Bridget School at Thomas Jefferson High School for Science and Technology._NEWLINE_Naglakay muli siya pabalik ng International Space Station noong 15 Hulyo 2012 sakay ng\xc2\xa0Soyuz TMA-05M. Sa kanyang pamamalagi, siya ay matagumpay na nag-record ng unang voice acting performance mula sa kalawakan para sa isang cameo appearance sa ika-31 episode ng seryeng anime na\xc2\xa0Space Brothers, at ipinalabas noong 4 Nobyembre 2012._NEWLINE_Ang kanyang mga space selfie\xc2\xa0noong 2012, kasama ng isa pang space selfie na nakapaskil sa\xc2\xa0Instagram\xc2\xa0ay lumabas maraming listahan ng selfie noong 2013._NEWLINE_Noong 10 Hunyo 2014, ipinahayag ng NASA na si Hoshide ang magiging commander ng\xc2\xa0undersea exploration mission na\xc2\xa0NEEMO 18\xc2\xa0 sakay ng\xc2\xa0Aquarius underwater laboratory, nagsimula noong 21 Hulyo 2014 at nagtagal ng siyam na araw.'